**INSPECTORATUL ȘCOLAR JUDEȚEAN DÂMBOVIȚA**

**Criteriile specifice de departajare şi numărul de locuri alocate**

**pentru OLIMPIADA NAȚIONALĂ „LECTURA CA ABILITATE DE VIAȚĂ”**

**ANUL ȘCOLAR 2022-2023 – clasele V-XII**

**etapa naţională, 2023**

În conformitate cu prevederile Ordinului nr. 3035/2012 privind aprobarea Metodologiei-cadru de organizare și desfășurare a competițiilor școlare, Calendarului nr. 24347/19.01.2023 cu privire la competițiile naționale pe discipline școlare la care participă elevii în anul școlar 2022-2023 și REGULAMENTUL SPECIFIC de organizare și desfășurare a OLIMPIADEI NAȚIONALE „LECTURA CA ABILITATE DE VIAȚĂ” – clasele V-XII nr. 71LIF/16.02.2023, valabil pentru anul școlar 2022-2023, în cazul egalității de puncte între candidații aflați pe primul loc în vederea calificării la etapa națională se vor respecta următoarele criterii de departajare:

1. La Olimpiada națională „Lectura ca abilitate de viață” – clasele V-XII pot participa elevi din învățământul gimnazial și liceal, public și particular din România;
2. Probele de concurs se desfăşoară pe patru niveluri: nivelul 1 – clasele a V-a și a VI-a; nivelul 2 – clasele a VII-a și a VIII-a; nivelul 3 – clasele a IX-a și a X-a; nivelul 4 – clasele a XI-a și a XII-a;
3. Proba A, obligatorie - probă scrisă, susținută la toate etapele;
4. Proba A: 3 ore, la toate etapele;
5. Pentru etapa naţională a olimpiadei se califică, din fiecare judeţ, câte un elev / nivel, primul în ierarhia nivelului la care a concurat, dacă a obţinut minimum 50 de puncte, conform cap. III. Art. 6 (8), Art. 7 (1) din REGULAMENTUL SPECIFIC de organizare și desfășurare a Olimpiadei naționale „Lectura ca abilitate de viață” – clasele V-XII;
6. Candidații care au obţinut punctaje egale la etapa județeană şi se află în situaţia calificării pentru etapa naţională a olimpiadei vor fi departajaţi în vederea participării unui singur elev/nivel, Comisia de organizare, evaluare și de soluționare a contestațiilor aplică următoarele criterii de departajare, în ordinea de mai jos: - punctajul obținut la subiectul al treilea; - punctajul obținut la primul subiectul; - punctajul obținut la al doilea subiect.

Comisia județeană de organizare, evaluare și de soluționare a contestațiilor